Merkezê Îrtîbatî û Çapemenîye yê Hêzanê Sûrîyeya Demokratîke (QSD) bi eşkerayîyêke da zanayene ke sercerganê DAÎŞî ra Ebû Helîl El Fedanî tepişîyayo. Eşkerayîye wina ya:
''Netîceya îtîfaqê QSD û Koalîsyonê Mîyanneteweyî de hêzanê Koalîsyonê Mîyanneteweyî roja şemeyî sercerganê DAÎŞî ra Ebû Helîl El Fedanî tepişt. Hêzanê Koalîsyonê Mîyanneteweyî El Fedanî teslîmê QSDyî kerd.
Tehqîqatê vera nê terorîstî de xeylêk planê hêrişan ameyî şiknayene.
Vera hêriş û hucreyanê cergan hemkarîya Koalîsyonê Mîyanneteweyî û QSDyî bi hawayêkê zixmî dewam keno.''
